|  |  |
| --- | --- |
| *Келісілді*  *Қазақстан Республикасының Әділет Министрі*  *23 қараша 2018 жыл* | *Бекітілді*  *Республикалық адвокаттар*  *алқасының конференциясымен*  *23 қараша 2018 жыл* |
| *Келісілді*  *Қазақстан Республикасының Әділет Министрі*  *\_\_ маусым 2022 жыл* | *Бекітілді*  *Республикалық адвокаттар*  *алқасының Төралқасымен*  *23 маусым 2022 жыл* |

**Адвокаттар сынақшыларының**

**тағылымдамадан өту тәртібі туралы**

**Ереже**

***(****23 маусым 2022 жылғы өзгертулері мен толықтыруларын ескере отырып)*

1. **Жалпы ережелер**

1. Адвокаттар сынақшыларының тағылымдамадан өту тәртібі туралы (бұдан былай – Ереже**) Республикалық адвокаттар алқасының «Адвокаттық қызмет және заң көмегі туралы» Заңының (бұдан былай – Заң) 38-бабының 3-тармағының екінші абзацына сәйкес әзірленген** және Адвокаттар сынақшыларына (бұдан былай - сынақшылар) қабылдау, сынақшылардың тағылымдамадан өту шарттарын анықтайды.

2. Сынақшы болып жоғары заң білімі бар, **адвокаттар алқасымен адвокаттық қызметтiң кәсiби бiлiмдерi мен практикалық дағдыларын игеру тағылымдамасынан өту жөніндегі шарт** жасасқан Қазақстан Республикасының азаматы табылады**.**

*1-тармақ Республикалық адвокаттар алқасының Төралқасының 23 маусым 2022 жылғы шешімімен қабылданған өзгертулер мен толықтыруларды ескере отырып мазмұндалған (хаттама №14)*

**2-1. Тағылымдамадан «Қазақстан Республикасының сот жүйесі және судьялардың мәртебесі туралы» Қазақстан Республикасы Конституциялық Заңының 34-бабы 1-тармағының**[**1)**](https://adilet.zan.kz/kaz/docs/Z000000132_#z243)**,**[**2)**](https://adilet.zan.kz/kaz/docs/Z000000132_#z244)**,**[**3)**](https://adilet.zan.kz/kaz/docs/Z000000132_#z245)**,**[**9)**](https://adilet.zan.kz/kaz/docs/Z000000132_#z251)**,**[**10)**](https://adilet.zan.kz/kaz/docs/Z000000132_#z252)**және**[**12)-тармақшаларында**](https://adilet.zan.kz/kaz/docs/Z000000132_#z254)**көзделген негіздер бойынша судьяның өкілеттіктерін тоқтатқан тұлғалар өтпейді.**

**2–2. Тағылымдамадан өтуге келесі тұлғалар жіберілмейді:**

1. **сотпен әрекетке қабілетсіз не әрекет қабілеті шектеулі деп танылған не заңда белгіленген тәртіппен өтелмеген немесе алынбаған соттылығы бар;**
2. **Қазақстан Республикасы Қылмыстық-процестік кодексінің 35-бабының бірінші бөлігінің 3), 4), 9), 10) және 12) тармақтарының немесе 36-бабының негізінде мұндай оқиғалар басталғаннан кейін үш жыл ішінде қылмыстық жауаптылықтан босатылған;**
3. **мемлекеттік және әскери қызметтен, құқық қорғау, арнайы мемлекеттік органдардан теріс себептер бойынша шығарылған, сондай - ақ судья лауазымынан босатылған тұлға - шығарылған (босатылған) күннен бастап үш жыл бойы;**
4. **әкімшілік сыбайлас жемқорлық құқық бұзушылық жасаған тұлға, осындай оқиғалар басталғаннан кейін үш жыл ішінде;**
5. **Заңның 44-бабы 4-тармағының 1) және 2)-тармақшаларында көзделген негіздер бойынша адвокаттық қызметпен айналысуға арналған лицензиядан айырылған, сот шешімі заңды күшіне енген күннен бастап үш жыл ішінде;**
6. **теріс себептер бойынша заң консультанттары палатасының тізілімінен шығарылған тұлға - шығарылған күнінен бастап үш жыл ішінде;**
7. **прокуратура органдарының, құқық қорғау органдарының, соттардың жұмыс істеп жүрген қызметкерлері, сондай-ақ аталған тұлғалар мен адвокаттың мүдделер қақтығысына және процестік мәртебесінің айырмашылығына байланысты жұмыс істеп жүрген судьялар.**

*1-тарау Республикалық адвокаттар алқасы Төралқасының 23 маусым 2022 жылғы шешімімен 2-1, 2-2 тармақтарымен толықтырылған (Хаттама № 14)*

1. **Тағылымдамадан өтуге жіберу негіздері, тәртібі және шарттары**

3. Адвокаттық қызметпен айналысуға лицензия алу үшін тағылымдамадан өтуге ниет білдірген тұлға адвокаттар алқасының төралқасына тағылымдамадан өтуге рұқсат беру туралы еркін нысандағы өтінішпен жүгінеді.

Адвокаттық қызметпен айналысуға лицензия алу үшін тағылымдамадан өтуге жiберуге арызға келесі құжаттар қоса тапсырылады:

1) Қазақстан Республикасы азаматының жеке басын куәландыратын [құжаттың](https://adilet.zan.kz/kaz/docs/Z1300000073#z0) көшiрмесi;

2) жоғары заң бiлiмi туралы дипломның көшiрмесi (салыстыру үшiн дипломның түпнұсқасы берiлмеген жағдайда, нотариалды куәландырылған көшiрмесi);

3) өз қолымен толтырылған өмірбаян;

4) еңбек кiтапшасы немесе заң мамандығы бойынша жұмыс өтiлiн растайтын өзге де [құжат](https://adilet.zan.kz/kaz/docs/K070000251_#z0);

5) тағылымдамадан өтуге ниет білдірген тұлғаның тұрғылықты жері бойынша наркологиялық және психиатриялық диспансерлер берген денсаулығының жағдайы туралы [медициналық](https://adilet.zan.kz/kaz/docs/V1500011304#z244) [анықтамалар](https://adilet.zan.kz/kaz/docs/V1500011304#z209);

6) соттылығының жоқтығы туралы [анықтама](https://adilet.zan.kz/kaz/docs/P1400000505#z42);

7) мөлшері 3х4 см екі фотосурет;

8) кадрларды есепке алу парағы.

4. Өтінішті қарау нәтижелері бойынша адвокаттар алқасының төралқасы келесі шешімдердің бірін қабылдайды:

1) тағылымдамадан өтуге жіберу туралы;

2) тағылымдамадан өтуге жіберуден бас тарту туралы.

Адвокаттар сынақшыларының көп санын жинау себебі бойынша тағылымдамадан өтуге жіберуден бас тартуға жол берілмейді.

Тағылымдамадан өтуге жіберу туралы өтініш бойынша шешім **өтініш берушінің адвокаттар алқасының төралқасына өтініші келіп түскен күннен бастап** бес жұмыс күні ішінде қабылданады.

*4-тармақ Республикалық адвокаттар алқасы Төралқасының 23 маусым 2022 жылғы шешімімен енгізілген толықтыруларды ескере отырып мазмұндалған (хаттама № 14)*

5. Төралқа тағылымдама жетекшісі ретінде кемiнде бес жыл адвокаттық қызмет өтiлi бар адвокатты тағайындайды.

Тағылымдамадан өту кезеңі барысында сынақшы еңбек шарты бойынша адвокаттың көмекшісі ретінде жұмысқа қабылдануы мүмкін.

6. Тағылымдаманың ұзақтығы алты айдан бір жылға дейінгі мерзімді құрайды**.**

**Заң мамандығы бойынша жұмыс өтілі жоқ, сондай-ақ жұмыс өтілі бір жылдан кем тұлғалар үшін тағылымдама мерзімі бір жылды құрайды.**

**Заң мамандығы бойынша бір жылдан астам жұмыс тәжірибесі бар, сондай-ақ тағылымдама барысында белсенділік пен ынта-жігер танытқан сынақшылардың тағылымдама мерзімі осындай өтінішхат берген сәтте алты ай және одан көп болған жағдайда, тағылымдама басшысына өтінішхат жіберу арқылы тағылымдама мерзімін қысқартуға құқығы бар.**

**Тағылымдама жетекшісі тағылымдама мерзімін қысқартуға үміткер сынақшының алған білімі мен дағдыларының деңгейін жеткілікті деп санаған жағдайда ол осы Ережеге сәйкес тағылымдамадан өткені туралы жазбаша қорытынды жасайды.**

**Тағылымдама мерзімін қысқартуға үміткер сынақшы алқа төралқасына осы Ереженің 16-тармағында көрсетілген құжаттарды ұсынады.**

**Алқа төралқасы тағылымдама жетекшісінің қорытындысын қарау нәтижелері бойынша тағылымдама мерзімін қысқартуға құқылы.**

*6-тармақ Республикалық адвокаттар алқасы Төралқасының 23 маусым 2022 жылғы шешімімен енгізілген толықтыруларды ескере отырып мазмұндалған (хаттама № 14).*

7. Тағылымдамадан өтуге жіберу туралы шешім қабылданған күні адвокаттар алқасы төралқасының төрағасы, тағылымдама жетекшісі және сынақшы тағылымдамадан өту туралы шарт жасасады, онда көрсетілуі тиіс:

1) шарттың жасалған күні мен орны;

2) тараптардың атауы;

3) тағылымдамадан өту орны;

4) сынақшының, тағылымдама жетекшісінің, адвокаттар алқасы төралқасының және адвокаттар алқасы төралқасы төрағасының құқықтары, міндеттері және жауапкершілігі;

5) жұмыс уақытының режимі;

6) тағылымдаманың барысы туралы есепті адвокаттар алқасының төралқасына ұсыну мерзімдері;

7) тағылымдамадан өту үшін ай сайынғы жарнаның мөлшері мен төлеу мерзімі. Бұл жағдайда тағылымдаманың әрбір айы үшін ақы есептеу жүргізілген күнге белгіленген айлық есептік көрсеткіштің он еселенген мөлшерінен аспайтын мөлшерде белгіленеді.

8) тағылымдамадан **өтуді ұйымдастырғаны үшін** ақы кассаға немесе адвокаттар алқасы төралқасының есеп айырысу шотына адвокаттар алқасының бухгалтериясы сынақшыға беретін кіріс-кассалық ордер бойынша не банктік төлем құжаты бойынша әр айдың 25-күнінен кешіктірілмей енгізіледі.

9) Республикалық адвокаттар алқасының заңнамасына және осы Ережеге қайшы келмейтін басқа да шарттар.

*7-тармақ Республикалық адвокаттар алқасы Төралқасының 23 маусым 2022 жылғы шешімімен енгізілген өзгертулер мен толықтыруларды ескере отырып мазмұндалған (хаттама № 14).*

8. Тағылымдамадан өту туралы шарт адвокаттар алқасы төралқасы төрағасының, сынақшының, тағылымдама жетекшісінің қолтаңбаларымен және адвокаттар алқасының мөрімен бекітіледі.

1. **Тағыламдамадан өту шарттары және тәртібі**

**9. Тағылымдама жүзеге асырылады:**

**1) заң консультациясында немесе адвокаттық кеңседе, не адвокаттық қызметпен жеке айналысатын адвокатта күндізгі нысанда;**

**2) осы Ережеге 1-қосымшаға сәйкес тағылымдамадан өтудің Типтік бағдарламасы негізінде әзірленген және адвокаттар алқасы төралқасының төрағасы бекіткен жеке жоспар бойынша.**

**Осы Ережеге 1-қосымшаға сәйкес тағылымдамадан өтудің Типтік бағдарламасының теориялық бөлігінен өту адвокаттар алқалары бар болған жағдайда олардың тағылымдамадан өту орталықтарында жүзеге асырылады.**

**Адвокаттар алқасында тағылымдамадан өту орталығы болмаған жағдайда Типтік бағдарламаның теориялық бөлігінен өту адвокаттар алқалары арасындағы шарттық негізде басқа алқалардың тағылымдамадан өту орталықтарында жүзеге асырылуы мүмкін.**

*9-тармақ Республикалық адвокаттар алқасы Төралқасының 23 маусым 2022 жылғы шешімімен енгізілген өзгертулер мен толықтыруларды ескере отырып мазмұндалған (хаттама № 14)*

10. Сынақшы және тағылымдама жетекшісі туралы деректер Заң көмегінің бірыңғай ақпараттық жүйесіне енгізіледі.

11. Тағылымдамадан өту кезеңі заң мамандығы бойынша жұмыс өтіліне есептеледі.

12. Адвокат сынақшысы өз бетінше адвокаттық қызметпен айналысуға құқылы емес.

13. Адвокаттар алқасының жарғысында сынақшыларды тағылымдама барысында орындалатын жұмысы үшін материалдық ынталандыру шаралары көзделуі мүмкін.

*14-тармақ Республикалық адвокаттар алқасы Төралқасының 23 маусым 2022 жылғы шешімімен алынып тасталған (хаттама № 14)*

15. Тағылымдамадан өту аяқталғаннан кейін сынақшы қорытынды есеп жасайды, оның құрамында келесілер қамтылады:

1) тағылымдамадан өту орны, оның өту мерзімдері мен реттілігі туралы мәліметтер;

2) тағылымдама жоспары бойынша орындалған жұмыстардың сипаты;

3) практикалық өзіндік жұмыстың алған дағдылары;

4) тағылымдаманы ұйымдастыруды және өткізуді жетілдіру бойынша ескертулер мен ұсыныстар.

16. Тағылымдама қорытындылары бойынша тағылымдама жетекшісі осы Ережеге 2-қосымшаға сәйкес нысан бойынша жазбаша қорытынды жасайды.

Қорытындыға сынақшының қорытынды есебі, **сынақшы тағылымдама жетекшісінің** **тапсырмасы бойынша жасаған, сынақшы мен тағылымдама жетекшісі қол қойған** процестік және өзге де жазбаша құжаттардың жобалары қоса беріледі. **Сынақшы тағылымдамадан өтуге жіберу туралы өтінішпен жүгінген адвокаттар алқасында тағылымдамадан өту орталығы болған жағдайда есепке сынақшы жасаған және ол және орталықтың адвокат-оқытушысы қол қойған құжаттар да қоса беріледі.**

**Тағылымдама жетекшісінің қорытындысын, сынақшының қорытынды есебін және сынақшы дайындаған құжаттарды сынақшы адвокаттар алқасының төралқасына тағылымдама аяқталған күннен бастап бір айдан кешіктірмей тапсырады. Дәлелді себептер болған жағдайда құжаттарды көрсетілген мерзім өткеннен кейін тапсыруға жол беріледі.**

*16-тармақ Республикалық адвокаттар алқасы Төралқасының 23 маусым 2022 жылғы шешімімен енгізілген өзгертулер мен толықтыруларды ескере отырып мазмұндалған (хаттама № 14)*

17. Адвокаттар алқасының төралқасы тағылымдама материалдарын қарау нәтижелері бойынша тағылымдамадан **сәтті өткені туралы** қорытындыны бекіту не тағылымдамадан өткені туралы қорытындыны бекітуден бас тарту туралы шешім қабылдайды.

Тағылымдамадан өту туралы қорытындыны бекітуден бас тарту туралы шешім дәлелді болуы тиіс. Адвокаттар алқасы төралқасының тағылымдамадан өту туралы қорытындыны бекітуден бас тартуы туралы шешімімен келіспеген жағдайда Республикалық адвокаттар алқасына не сотқа шағым жасалады.

Тағылымдамадан өтпеген тұлға тағылымдамаға жалпы негіздерде қайта жіберіледі.

*17-тармақ Республикалық адвокаттар алқасы Төралқасының 23 маусым 2022 жылғы шешімімен енгізілген өзгертулер мен толықтыруларды ескере отырып мазмұндалған (хаттама № 14)*

18. Тағылымдамадан өту кезеңінде сынақшы тағылымдама жетекшісінің басшылығымен **заң көмегін көрсету және адвокаттар алқасының қызметін ұйымдастыру принциптерімен** танысады,адвокаттың заң көмегіне жүгінген тұлғаларды қабылдауды ұйымдастыру, құқықтық сипаттағы жазбаша құжаттарды жасау, қылмыстық, азаматтық және **әкімшілік сот ісін жүргізудің** әртүрлі сатыларында нақты істі жүргізу, әкімшілік құқық бұзушылық туралы істер бойынша іс **жүргізу**, соның ішінде қылмыстық қылмыстан немесе әкімшілік құқық бұзушылықтан жәбірленуші тұлғалардың мүдделерін білдіруді жүзеге асыру тәртібін танып біледі.

Сынақшы процестік құжаттардың жобаларын дербес жасайды және оларды тағылымдама жетекшісіне және **олар** **болған жағдайда тағылымдамадан өту орталығының адвокат-оқытушысына** тексеруге ұсынады.

*18-тармақ Республикалық адвокаттар алқасы Төралқасының 23 маусым 2022 жылғы шешімімен енгізілген өзгертулер мен толықтыруларды ескере отырып мазмұндалған (хаттама № 14)*

19. Сынақшы материалдарында мемлекеттік құпияларды құрайтын мәліметтер бар, қорғаныс немесе өкілдік позициясын дамытатын басшысы қорғаушы немесе өкіл ретінде әрекет ететін істерді қоспағанда, тергеу және процестік әрекеттерді жүргізу кезінде тағылымдамадан өту басшысының тапсырмасы бойынша және тергеушінің немесе анықтаушының және/немесе прокурордың рұқсатымен адвокаттардың азаматтарға және заңды тұлғалардың өкілдеріне заң консультацияларын беруі барысында, сондай-ақ қорғаушы және/немесе өкіл ретінде оның тағылымдамасының жетекшісі немесе басқа да адвокаттар әрекет ететін істер бойынша сот отырыстарына қатысады.

20. Сынақшы тағылымдамадан өту барысында:

1) адвокаттық қызмет және тұлға құқықтарын қорғау саласындағы нормативтік құқықтық актілерді, соның ішінде Қазақстан Республикасы ратификациялаған халықаралық шарттарды зерделейді;

2) адвокаттар алқасының төралқасы сынақшылар үшін ұйымдастырылатын сабақтарға үнемі қатысады;

3) тағылымдамадан өтуді ұйымдастыру аясында адвокаттар алқасының төралқасы өткізетін іс-шараларға қатысады;

4) осы Ережеге 3-қосымшаға сәйкес нысан бойынша тағылымдама күнделігін жүргізеді;

5) тағылымдамадан өту туралы шартта белгіленген мерзімдерде тағылымдамадан өту барысы туралы адвокаттар алқасы төралқасының алдында есеп береді;

6) тағылымдама мерзімі аяқталғаннан кейін қорытынды есепті дайындайды.

Есепке сынақшы тағылымдамадан өту барысында жасаған, сынақшы мен тағылымдама жетекшісі, сондай-ақ, **олар** **болған жағдайда тағылымдамадан өту орталығының адвокаты-оқытушысы** қол қойған процестік және өзге де жазбаша құжаттардың жобалары қоса беріледі.

*20-тармақ Республикалық адвокаттар алқасы Төралқасының 23 маусым 2022 жылғы шешімімен енгізілген өзгертулер мен толықтыруларды ескере отырып мазмұндалған (хаттама № 14)*

21. Сынақшылар туралы ақпаратты жедел алу мақсатында адвокаттар алқасы төралқасының төрағасы сынақшылар туралы деректерді Заң көмегінің бірыңғай ақпараттық жүйесіне енгізуге жауапты тұлғаны тағайындайды және олардың уақтылы толтырылуын бақылайды.

1. **Тағылымдамадан өту туралы шартты тоқтату және бұзу тәртібі**

22. Тағылымдамадан өту туралы шарттың әрекеті тағылымдамадан өту мерзімі өткеннен кейін тоқтатылады.

23. Сынақшы дәлелді себептер бойынша (қатарынан екі айдан астам еңбекке уақытша қабілетсіздігі, жүктілігі және бала тууы бойынша демалыс, белгілі бір мерзімге бала күтімі бойынша демалыс және басқа да дәлелді себептер) тағылымдамадан өтуді тоқтата тұру туралы өтініш берген жағдайда тағылымдамадан өту туралы шарттың әрекет етуі уақытша тоқтатылады.

Тағылымдамадан өту туралы шарт келесі мән-жайлардың бірі орын алған жағдайда бұзылады:

1) сынақшының өз қалауы бойынша тағылымдамадан өту туралы шартты бұзу туралы өтініш беруі;

2) сынақшының Қазақстан Республикасы заңнамасының, адвокаттар алқасы Жарғысының, Адвокаттардың кәсіптік әдеп кодексінің тағылымдамадан одан әрі өтумен үйлеспейтін нормаларын бұзуы;

3) сынақшының осы Ереженің және тағылымдамадан өту туралы шарттың талаптарын орындамауы;

4) сынақшыны қылмыстық жауаптылыққа тарту немесе оны ақталмайтын негіздер бойынша одан босату**;**

**5) сынақшының қатарынан екі ай бойы тағылымдамадан өткені үшін жарналарды енгізбеуі.**

*23-тармақ Республикалық адвокаттар алқасы Төралқасының 23 маусым 2022 жылғы шешімімен енгізілген өзгертулер мен толықтыруларды ескере отырып мазмұндалған (хаттама № 14)*

25. Тағылымдамадан өту жөніндегі Шарт осы Ереженің 24 – тармағының 2) – 4)- тармақшаларында көзделген негіздер бойынша бұзылған жағдайда, тұлға тағылымдамаға ол бұзылған күннен бастап кемінде бір жыл өткен соң жіберіледі.

**5. Қорытынды ережелер**

Осы Ережемен регламенттелмеген мәселелер Республикалық адвокаттар алқасының заңнамасында және адвокаттар алқасының Жарғысында көзделген тәртіппен шешіледі.

*Адвокаттар сынақшыларының тағылымдамадан өту*

*тәртібі туралы Ережеге*

*1-Қосымша*

**Адвокаттар сынақшыларының тағылымдамадан өтуінің типтік бағдарламасы**

*Типтік бағдарлама Республикалық адвокаттар алқасы Төралқасының 23 маусым 2022 жылғы шешімімен енгізілген өзгертулер мен толықтыруларды ескере отырып мазмұндалған (хаттама № 14)*

**Теориялық бөлім мазмұны**

**1. Адвокаттың кәсіби этикасы**

Адвокаттың қызметіндегі этиканың маңызы. Этика мазмұны. Адвокаттың кәсіби этика кодексі. Оның негізгі түсініктері.

Адвокаттық құпия. Кәсіби емес заң практикасының алдын алу. Адвокаттың адвокаттық қызметтің әртүрлі салаларындағы этикалық ережелері: жүйеде адвокат-әріптес, адвокат-клиент, адвокат-сенім білдірушінің/қорғаушының туыстары, адвокаттың құқық қорғау органдарымен және сотпен қарым-қатынасындағы мінез-құлық этикасы, адвокаттың консультация беру барысындағы, заң көмегін көрсету туралы шарт жасасу барысындағы, мүдделер қақтығысы барысындағы мінез-құлық этикасы.

Қаламақыны тағайындау барысында адвокаттық этика ережелерін сақтау. Адвокат және БАҚ. Заң көмегін көрсету туралы ақпаратты таратудың этикалық негіздері.

Адвокаттың қоғамдық маңызды міндеттері. Адвокаттың жеке басының кәсіби маңызды қасиеттері.

**2. Адвокатураның құқықтық және ұйымдастырушылық негіздері**

Адвокатураны тағайындау. Адвокатура мен адвокаттық қызметтің түсінігі, мақсаттары, міндеттері және әлеуметтік құндылығы.

Адвокатура институтының қалыптасу және даму тарихы. Шет елдердегі адвокатура.

Адвокаттық қызметтің белгілері. Адвокатура туралы заңнама. Заң көмегін көрсету қағидаттары.

Адвокаттар алқасы, оның органдары. Адвокаттар алқасы органдарының өкілеттіктері. Адвокаттар алқасының Жарғысы. Республикалық адвокаттар алқасы.

Адвокаттық қызметті ұйымдастыру нысандары.

Заң кеңесі. Адвокат кеңсесі. Адвокаттық қызметті заңды тұлғаны тіркеусіз жеке жүзеге асыру.

Адвокаттың құқықтық мәртебесі, оны алу тәртібі. Адвокаттық қызметпен айналысуға берілетін лицензия. Лицензия беруден бас тарту. Лицензияның қолданылуын уақытша тоқтату. Адвокаттық қызметпен айналысуға берілетін лицензиядан айыру және оның қолданысын тоқтату.

Адвокаттың алқа мүшелігінен туындайтын құқықтары мен міндеттері. Адвокаттың процестік құқықтары мен міндеттері. Заңды тыйымдар. Адвокаттық қызметтің кепілдіктері. Адвокаттың жауапкершілігі. Қаламқы практикасы, адвокатқа салық салу.

Адвокаттардың еңбегіне ақы төлеу. Адвокаттардың қылмыстық істер бойынша қылмыстық процесті жүргізетін орган тағайындауы бойынша және азаматтық және әкімшілік процесс аясында сот тағайындауы бойынша жұмысы.

Адвокаттар тегін көрсететін заң көмегі. Адвокаттарға бюджет есебінен еңбекақы төлеу тәртібі мен ережелері.

Адвокаттың кәсіби мінез-құлық нормалары.

Адвокаттардың тәртіптік жауапкершілігі.

Адвокаттың қызметін сақтандыру.

**3. Адвокаттық қызмет стандарттары**

Адвокаттың жұмысын ұйымдастыру негіздері. Адвокаттың іс жүргізу әрекеттерінің стандарттары. Сот риторикасының негіздері: сотта сөз сөйлеу сенімділігін арттырудың негізгі әдістері. Сот сөйлеуін құрудың логикалық, психологиялық, этикалық негіздері, оның құрамы, сөйлеу әсерінің құралдары. Қорғаныш сөйлеудің коммуникативті қасиеттері.

Адвокаттың қызметін жоспарлау.

Адвокаттық іс жүргізу. Оны қалыптастыру тәртібі.

Құқықтық техника. Оның мәні. Заң техникасының элементтері (ережелер, құралдар, тәсілдер). Адвокат-қорғаушы, адвокат-өкіл жасайтын құжаттарға қойылатын талаптар. Құжаттарды дайындау кезеңдері.

Адвокаттың өкілеттіктерін куәландыру.

**4. Адвокаттың консультативтік жұмысы**

Клиенттен сұхбат алу. Сұхбат кезеңдері. Сұхбаттың психологиялық аспектілері. Әңгіме құру тәсілдері.

Адвокаттың консультативтік жұмысы: түсінігі, міндеттері, мақсаттары, ұйымдастыру және өткізу тәртібі. Консультациялық қызмет түрлері: консультациялар.

Кеңес беру кезеңдері: кеңес берудің жалпы жоспарын дайындау, жағдайды құқықтық бағалау, істің перспективаларын ашу, жүгінген тұлғаның мінез-құлық нұсқаларына және жағдайды дамытудың ықтималды нұсқаларына, тәуекелдерге және т. б. қатысты ұсынымдар беру.

**5. Қылмыстық процестегі адвокат**

Қылмыстық процестің кезеңдері және олардың маңызы. Адвокаттың қылмыстық істер бойынша қорғаушы ретінде қатысуы. Құқықтары мен міндеттері, құқықтық ереже. Қорғаушының қылмыстық процеске қатысу тәсілдері. Адвокатты шақыру, тағайындау және ауыстыру. Адвокаттың қылмыстық процеске міндетті түрде қатысуы.

Қорғаудың негізгі құралдары, амалдары, тәсілдері, шаралары мен әдістері.

Қорғаушыдан бас тарту. Бас тартуды қабылдау шарттары.

Қорғалушымен сөйлесу.

Адвокаттың сотқа дейінгі іс жүргізудегі қызметі: адвокаттың қылмыстық процеске кірісу сәті, қорғаушының өкілеттіктері, оларды тіркеу тәртібі. Адвокат-қорғаушының тергеу және іс жүргізу әрекеттерін жүргізуге қатысуы.

Өтінішхат беру тәртібі. Қылмыстық процесті жүргізетін органның іс-әрекеттері мен шешімдеріне шағымдану. Қорғаушының құқық қорғау органдарының өкілдерімен қарым-қатынасы.

Адвокаттың бірінші сатыдағы сотқа қатысуы. Құқықтары, міндеттері мен өкілеттіктері. Іс материалдарымен танысу және адвокаттық іс жүргізуді қалыптастыру тәртібі. Сот отырысының хаттамасы. Сот отырысының хаттамасына ескертулер дайындау және беру тәртібі. Сот актісіне шағымдану.

Адвокаттың апелляциялық, кассациялық іс жүргізудегі және жаңадан ашылған мән-жайлар бойынша іс жүргізудегі жұмысы.

Апелляциялық шағым және кассациялық өтінішхат: жасау тәртібі, деректемелері, беру тәртібі мен мерзімдері, апелляциялық және кассациялық сатылардағы соттардың отырыстарына қатысу ерекшеліктері.

Апелляциялық және кассациялық сатылардағы соттардың өкілеттіктері.

Адвокаттың жаңадан ашылған мән-жайлар бойынша іс жүргізуді қайта бастау сатысында қатысуының процестік және рәсімдік мәселелері.

Тергеу судьясының өкілеттіктері.

Процестік келісім: процестік келісім жасасу шарттары, оны жасасудың салдары. Сотта келісімдік іс жүргізуде қылмыстық істерді қарау.

Адвокаттың қылмыстық процеске жәбірленушінің, азаматтық талапкердің және жауапкердің өкілі ретінде қатысуы. Қылмыстық процестегі азаматтық талап арыз.

Алқабилер сотындағы адвокат. Адвокаттың ерекшеліктері айыпталушының өтінішхаты бойынша алқабилердің қатысуымен қарау үшін сотқа жіберілуі мүмкін істер бойынша қатысуы: алдын ала тыңдау, алқабилер алқасын қалыптастыру, адвокаттың сот тергеуіне қатысуының процестік ерекшеліктері, тараптардың пікірталастарына қатысуының процестік аспектілері, адвокаттың алқабилер алқасының шешуіне жататын мәселелерді қалыптастыруға қатысуы. Алқабилердің қатысуымен шығарылған сот үкіміне шағым жасау ерекшеліктері.

Адвокаттың жекелеген санатты істерге қатысу ерекшеліктері: медициналық сипаттағы мәжбүрлеу шараларын қолдану, кәмелетке толмағандардың істері және жеке айыптау істері.

Істі талдау - адвокаттың кәсіби шеберлігі ретінде. Іс бойынша ұстанымды әзірлеу және іске асыру. Адвокаттың сотта жауап алу ерекшеліктері.

Адвокаттың дәлелдемелермен жұмысы. Дәлелдемелерді жинау және ұсыну тәртібі. Дәлелдемелерді талдау.

**6. Азаматтық процестегі адвокат**

Азаматтық процестің кезеңдері және олардың маңызы. Адвокаттың өкіл ретінде қатысу негіздері. Адвокаттың азаматтық істі жүргізуге тапсырма қабылдау шарттары. Адвокаттың тараптың өкілі ретінде қатысуын болдырмайтын мән-жайлар.

Адвокат-өкілдің азаматтық іс бойынша өкілеттіктері: жалпы және арнайы.

Азаматтық іс бойынша ұстанымды әзірлеу және іске асыру.

Азаматтық іс жүргізу нысанының мәні, негізгі белгілері мен маңызы.

Азаматтық процестегі сот ісін жүргізу түрлері.

Азаматтық процестің принциптері мен кезеңдері. Азаматтық істердің ведомстволық бағыныштылығы және соттылығы.

Дәлелдемелер ұғымы. Дәлелдемелер базасын дайындау және дәлелдемелермен тиімді жұмыс: дәлелдеу тақырыбын анықтау, дәлелдемелерді алдын-ала қамтамасыз ету мәселелері, дәлелдемелер түрлері. Дәлелдеу субъектілері.

Оппоненттердің дәлелдемелерімен жұмыс істеу.

Процестік мерзімдер. Процестік мерзімдерді ұзарту және қалпына келтіру.

Сот шығындары: мемлекеттік баж, іс бойынша іс жүргізуге байланысты шығындар.

Құқықтар мен заңды мүдделерді қорғаудың талап қою нысаны. Талаптың түсінігі және құқықтық табиғаты. Жауапкерді қорғаудың іс жүргізу құралдары.

Адвокат-өкілдің істі сот талқылауына дайындау кезіндегі жұмысы.

Азаматтық процестегі татуластыру рәсімдері: тараптардың бітімгершілік келісімі; дауды (жанжалды) медиация тәртібімен реттеу туралы келісім; дауды партисипативтік рәсім тәртібімен реттеу туралы келісім (сотта не дауды шешудің сотқа дейінгі кезеңдерінде); ҚР АІЖК белгілеген өзге де тәсілдер.

Істердің әртүрлі санаттары бойынша жеке және заңды тұлғалардың мүдделерін білдіру тәртібі мен ерекшеліктері.

Адвокаттың азаматтық істерді апелляциялық тәртіппен, кассациялық тәртіппен қайта қарау процесіне, жаңадан ашылған және жаңа мән-жайлар бойынша азаматтық істерді қайта қарауға қатысуы.

Апелляциялық шағымдарды, кассациялық өтінішхаттарды және сот актілерін жаңадан ашылған және жаңа мән-жайлар бойынша қайта қарау туралы арыздарды құрастыру тәртібі, олардың деректемелері, беру тәртібі.

Апелляциялық және кассациялық сатылардағы соттардың өкілеттіктері.

**7. Әкімшілік процестегі адвокат**

Мамандандырылған ауданаралық әкімшілік сот істерінің соттылығы. Қоғамдық-құқықтық қатынастардың жеке құқық арасындағы айырмашылығы.

Әкімшілік процеске қатысушылар.

Сот ісін жүргізудің жалпы бастаулары.

Әкімшілік процестегі дәлелдеу ерекшеліктері.

Әкімшілік талап арыз, оның нысаны, мазмұны. Талаптардың түрлері.

Сот актілерін апелляциялық және кассациялық тәртіппен қайта қарау бойынша іс жүргізу.

Әкімшілік сот ісін жүргізудің ерекшеліктері.

**8. Дауларды шешудің балама тәсілдері**

Келіссөздер. Медиация. Нотариат. Төрелік. Дауларды партисипативтік рәсімдер тәртібімен шешу. Дауды реттеудің сотқа дейінгі және соттан тыс тәртібі.

**9. Заңды тұлғаларды адвокаттың құқықтық қамтамасыз етуі. Кәсіпкерлікті қорғау жөніндегі адвокаттық қызмет**

Заңды тұлғаларды құқықтық қамтамасыз етудің түрлері мен негізгі мәселелері. Адвокаттың клиенттің контрагенттерімен келіссөздерге қатысуы. Заңды тұлғаның шарттарын, келісімдерін және басқа да жергілікті құжаттарын жасау. Адвокаттың заңды тұлғаның өкілі ретінде мемлекеттік және өзге де органдармен және олардың лауазымды тұлғаларымен өзара әрекет етуі. Шарттық-талап жұмысы және мәмілелердің орындалуын қолдау.

Құқықтық реттеу және адвокаттың кәсіпкерлікті құқықтық қорғау жөніндегі жұмысының ерекшеліктері. Кәсіпкерлік қызмет саласында адвокат жүзеге асыратын құқықтық қорғаудың түрлері: құрылатын шаруашылық жүргізуші субъектілердің ұйымдық-құқықтық нысандарын таңдау, құқықтық қорытындылар дайындау, мемлекеттік бақылауды жүзеге асыратын органдармен клиенттердің мүдделерін білдіру.

**10. Адвокаттар көрсететін заң көмегінің өзге де түрлері**

Әкімшілік іс жүргізудегі адвокаттық қызмет.

Әкімшілік құқық бұзушылықтар бойынша мамандандырылған ауданаралық сотқа қатысу. Сот актілеріне шағым жасау тәртібі.

Әкімшілік рәсім.

Әкімшілік істі қарау.

Әкімшілік акт.

Әкімшілік актіге, әкімшілік әрекеттерге (әрекетсіздікке) шағымдану тәртібі.

Адвокаттың сот актілерін орындау сатысына қатысуы.

Салық органдарында, өзге де мемлекеттік органдар мен ұйымдарда, азаматтармен өзара қарым-қатынаста клиенттердің мүдделерін білдіру.

Адвокаттың прокуратура органдарымен, БАҚ-пен, халықаралық ұйымдармен және т. б. өзара әрекет етуі

**Практикалық бөлімнің мазмұны**

Тағылымдамадан өту барысында сынақшылар орындайтын іс жүргізу құжаттары жобаларының тізбесі.

1. **Азаматтық сот ісін жүргізу бойынша:**

**Келесідей талап арыздар:**

1. Некені бұзу және ерлі-зайыптылардың ортақ бірлескен мүлкін бөлу.

2. Ата-ана құқықтарын жүзеге асыру тәртібін анықтау.

3. Әкелігін анықтау;

4. Жұмыс орнына қайту және амалсыз бос жүрген уақыт үшін жалақыны өндіріп алу.

5. Материалдық залалды өтеу (пәтерге су құйылу, ЖКО, ит қабуы және т.б. нәтижесінде).

6. Азаматқа заңсыз соттау, қылмыстық жауапкершілікке заңсыз тарту, бұлтартпау шарасын заңсыз қолдану немесе әкімшілік қамауға алу түріндегі әкімшілік жазаны заңсыз қолдану салдарынан келтірілген залалдарды өтеу және моральдық зиянды өтеу.

7. Өсиет пен мұраға құқық туралы куәлікті жарамсыз деп тану.

8. Меншік құқығын тану.

9. Жылжымайтын мүлікті сыйға тарту шартын жарамсыз деп тану.

10. Меншік иесінің мүлкін өзгенің заңсыз иеленуінен шығарып алуды талап ету.

11. Пәтерді сатып алу-сату шартын (өзге азаматтық-құқықтық мәмілені) бұзу.

12. Қону/қоныстан шығару.

13. Мәмілені жарамды деп тану.

14. Қарыз шарты бойынша борышты өндіріп алу.

15. Әкімшілік талап арыз.

16. Талап арызға пікір.

Ескертпе: Мәмілелерді жарамсыз деп тану туралы талап қоюлардың негіздерін сынақшылар ҚР АК 157-160-баптарына, ҚР НжәнеОК, басқа да НҚА ережелеріне сәйкес дербес таңдалады және қайталанбауы тиіс.

**2. Сотқа ерекше іс жүргізу тәртібімен жүгіну:**

1. Құқық белгілейтін құжаттың тиесілігін анықтау.

2. Азаматты әрекет етуге қабілетсіз деп тану.

**3. Бұйрықтық іс жүргізу тәртібімен жүгіну.**

1. Кәмелетке толмаған балаларға алименттерді өндіріп алу.

**4. Сотқа келесідей өтінішхатпен жүгіну:**

1. Сараптама тағайындау.

2. Заң көмегіне ақы төлеуден босату.

3. Маманды процестік әрекеттерге қатысуға тарту.

4. Дәлелдемелерді талап ету.

5. Талап қоюды қамтамасыз ету.

6. Жабық сот отырысын өткізу.

7. Процестік мерзімді қалпына келтіру.

**5. Өзге өтініштермен жүгіну:**

1. Бас тарту.

2. Талаптан бас тарту.

3. Талап қою мерзімін қолдану.

4. Бітімгершілік келісім.

**6. Апелляциялық шағымдар:**

1. Шешімді өзгерту туралы.

2. Шешімнің күшін жою және жаңа шешім шығару туралы.

3. Шешімнің күшін жою және істі бірінші сатыдағы сотқа соттың өзге құрамында жаңадан қарауға жіберу туралы.

**7. Азаматтық істер бойынша сот актілерін кассациялық тәртіппен қайта қарау туралы өтінішхаттар:**

1. Сот актісін (актілерін) өзгерту туралы.

2. Сот актілерінің күшін жою және жаңа шешім шығару туралы.

3. Сот актісін күшінде қалдыру туралы.

1. **Қылмыстық сот ісін жүргізу бойынша:**
2. **Қылмыстық процесті жүргізуші органға өтінішхаттар және келесілер жөніндегі шағымдар:**

1. Дәлелдемелер ретінде жол берілмейтін нақты деректерді тану.

2. Сараптама тағайындау.

3. Қосымша тергеу әрекеттерін жүргізу.

4. Кешірім.

5. Соттылықты алып тастау.

6. Тұлғаның жәбірленуші ретінде қатысуын тоқтату.

7. Қылмыстық процестегі азаматтық талап.

8. Қылмыстық жауаптылықтан/жазадан босату (татуласу, рақымшылық жасау, шынайы өкіну және т.б.).

9. Жұбайының (зайыбының) қорғаушысы ретінде жіберілуі.

10. Процесс қатысушыларына қатысты қауіпсіздік шараларын қабылдау.

11. Қылмыстық заңмен тыйым салынған әрекетті жасаған және психикалық аурумен ауыратын тұлғаларға қатысты қауіпсіздік шараларын өзгерту.

12.Прокурордың, қылмыстық қудалау органдарының әрекеттеріне (әрекетсіздігіне) және шешімдеріне шағым жасау.

13. Тергеу судьясының санкциясына шағымдану.

**2. Апелляциялық шағымдар:**

1.Айыптау үкімінің күшін жою және ақтау үкімін шығару.

2.Үкімнің күшін жою және іс бойынша іс жүргізуді тоқтату.

3. Үкімді өзгерту.

**3. Кассациялық тәртіппен заңды күшіне енген қылмыстық істер бойынша сот актілерін қайта қарау туралы өтінішхаттар:**

1.Сот актісін (актілерін) өзгерту.

2.Сот актілерінің күшін жою және іс бойынша іс жүргізуді тоқтату.

3.Сот актілерінің күшін жою және істі апелляциялық сатыдағы сотқа жіберу.

***Ескерту***: істер санаттарын сынақшылар дербес таңдайды, бірақ тергеу және сот практикасында жиі кездесетін істер фабулаларын пайдалану ұсынылады: ұрлық, тонау, алаяқтық, бопсалау, пара алу/беру, бұзақылық, есірткі немесе психотроптық заттардың заңсыз айналым.

Іс жүргізу құжаттарының жобаларын адвокаттар сынақшылары дербес әзірлейді.

Олар дайындалғаннан кейін барлық іс жүргізу құжаттары олар болған жағдайда тексеру үшін тағылымдама орталығының адвокат-оқытушыларына кезең-кезеңімен ұсынылады.

Кейіннен құжаттар жинақталған папканың үшінші бөліміне: олар болған жағдайда «Тағылымдама орталығында әзірленген құжаттар» қоса беріледі.

Тағылымдама бағдарламасының «Практикалық бөлімнің мазмұны» бөлімінде аталған іс жүргізу құжаттарының тізбесі түпкілікті болып табылмайды.

Тағылымдамадан өту барысында адвокаттар сынақшылары тағылымдама жетекшісінің, адвокат-оқытушылардың нұсқауы бойынша олар болған жағдайда не сынақшының бастамасы бойынша дербес қосымша іс жүргізу құжаттарын әзірлеуі мүмкін.

*Адвокаттар сынақшыларының тағылымдамадан өту*

*тәртібі туралы Ережеге*

*2-Қосымша*

*Қосымша Республикалық адвокаттар алқасы төралқасының 23 маусым 2022 жылғы шешімімен енгізілген өзгертулер мен толықтыруларды ескере отырып мазмұндалған (хаттама № 14)*

Нысан

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(*адвокаттар алқасының атауы*)

Төралқасымен бекітілді

\_\_\_\_\_\_\_\_ жылғы хаттама № \_\_\_

Адвокаттар алқасы

Төралқасының төрағасы

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(қолы, тегі, аты, әкесінің аты (болған жағдайда)*

**Тағылымдамадан сәтті өту туралы**

**Қорытынды**

Сынақшы ­­­­­­­­­­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(тегі, аты, әкесінің аты (болған жағдайда)*

адвокаттар алқасы төралқасының \_\_\_\_\_жылғы № қаулысы және \_\_\_\_\_жылы жасалған тағылымдамадан өту туралы № \_\_\_\_\_\_\_\_\_\_ шарттың негізінде тағылымдамадан өтті.

Тағылымдама жетекшісі болып (\_\_\_\_\_жылғы лицензия № ) Адвокаттық қызмет өтілі \_\_\_\_\_\_\_\_\_\_\_\_\_ жылды құрайтын

*(өтілі көрсетілуі тиіс)*

адвокат \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *(тегі, аты, әкесінің аты (болған жағдайда)*

тағайындалды.

**Тағылымдамадан өтудің басталу күні: «\_\_\_\_» \_\_\_\_\_\_\_\_20\_\_\_\_\_ж.**

Тағылымдамадан өту мерзімі барысында сынақшы \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(тегі, аты, әкесінің аты (болған жағдайда)*

тағылымдамадан өтудің жеке бағдарламасын толық орындады.

Тағылымдама жетекшісі \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(тегі, аты, әкесінің аты (болған жағдайда)*

**\_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_**

**Тағылымдамадан өтуді аяқтау күні: «\_\_\_\_» \_\_\_\_\_\_\_\_20\_\_\_\_\_ж.**

**Тағылымдамадан өтудің жалпы мерзімі \_\_\_\_\_\_\_\_ айды құрады.**

**Адвокаттар алқасы Төралқасының төрағасы**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

*(тегі, аты, әкесінің аты (болған жағдайда)*

*Адвокаттар сынақшыларының тағылымдамадан өту*

*тәртібі туралы Ережеге*

*3-Қосымша*

Нысан

**Тағылымдама күнделігі**

Сынақшы ­­­­­­­­­­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *(тегі, аты, әкесінің аты (болған жағдайда)*

Тағылымдамадан өту орны \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Шартқа сәйкес** тағылымдамадан өту кезеңі: \_\_\_\_\_\_\_\_ ж. бастап, \_\_\_\_\_\_\_\_\_ ж. дейін.

Тағылымдамадан өту жетекшісі\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(тегі, аты, әкесінің аты (болған жағдайда)*

|  |  |  |  |  |
| --- | --- | --- | --- | --- |
| Күні | Орындалған жұмыстардың қысқаша сипаттамасы | Тағылымдамадан өту жетекшісінің ұсыныстары және ескертулері | Сынақшының қолы | Тағылымдамадан өту жетекшісінің қолы |
|  |  |  |  |  |